CELEX: 62019CA0192
Language: el
Date: 2020-03-11 00:00:00
Title: Υπόθεση C-192/19: Απόφαση του Δικαστηρίου (έβδομο τμήμα) της 11ης Μαρτίου 2020 [αίτηση του Gerechtshof Amsterdam (Κάτω Χώρες) για την έκδοση προδικαστικής αποφάσεως] — Rensen Shipbuilding BV (Προδικαστική παραπομπή – Κοινό δασμολόγιο – Συνδυασμένη Ονοματολογία – Δασμολογική κατάταξη – Κλάση 8901 – Γάστρες πλοίων – Θαλάσσια ναυσιπλοΐα – Πλοία που έχουν ναυπηγηθεί για την ανοιχτή θάλασσα – Έννοια)

29.6.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 215/19
            
         
      Απόφαση του Δικαστηρίου (έβδομο τμήμα) της 11ης Μαρτίου 2020 [αίτηση του Gerechtshof Amsterdam (Κάτω Χώρες) για την έκδοση προδικαστικής αποφάσεως] — Rensen Shipbuilding BV
      (Υπόθεση C-192/19) (1)
      
      (Προδικαστική παραπομπή - Κοινό δασμολόγιο - Συνδυασμένη Ονοματολογία - Δασμολογική κατάταξη - Κλάση 8901 - Γάστρες πλοίων - Θαλάσσια ναυσιπλοΐα - Πλοία που έχουν ναυπηγηθεί για την ανοιχτή θάλασσα - Έννοια)
      (2020/C 215/23)
      Γλώσσα διαδικασίας: η ολλανδική
      
         Αιτούν δικαστήριο
      
      Gerechtshof Amsterdam
      
         Διάδικοι στην υπόθεση της κύριας δίκης
      
      Rensen Shipbuilding BV
      
         Παρισταμένου του: Inspecteur van de Belastingdienst/Douane district Rotterdam
      
         Διατακτικό
      
      Η συμπληρωματική σημείωση 1 του κεφαλαίου 89 της Συνδυασμένης Ονοματολογίας που περιλαμβάνεται στο παράρτημα I του κανονισμού (ΕΟΚ) 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο, όπως τροποποιήθηκε με τον κανονισμό (ΕΚ) 1031/2008 της Επιτροπής, της 19ης Σεπτεμβρίου 2008, έχει την έννοια ότι ως «πλοία που έχουν ναυπηγηθεί για την ανοιχτή θάλασσα», κατά την εν λόγω συμπληρωματική σημείωση, δεν νοούνται τα πλοία που, λόγω των ιδιοτήτων τις οποίες έχουν εκ της κατασκευής τους, μπορούν να πλέουν μόνο σε απόσταση περίπου 21 ναυτικών μιλίων από την ακτή σε περίπτωση κακοκαιρίας.
      
         (1)  ΕΕ C 164 της 13.05.2019.